

Előterjesztés Zalakaros Város Önkormányzat Képviselőtestülete 2023. november 16-i ülésére

Napirend címe: 
Döntés beérkezett ajánlatokról „ZALAKAROS - SZŐLŐ UTCA REKONSTRUKCIÓJA” című pályázat keretében műszaki ellenőri feladatok elvégzésére

Előterjesztést készítette: Illés Gabriella projektmenedzser 

Tisztelt Képviselőtestület!

Zalakaros Város Önkormányzata pályázatot nyújtott be a „Belterületi utak fejlesztése” (a felhívás kódszáma: TOP_PLUSZ-1.2.3-21) pályázati felhívásra, mely pozitív elbírálásban részesült, melynek keretében 42 449 237,- Ft vissza nem térítendő támogatás kapott. A nyertes pályázat keretében a Zalakaros 313/4 hrsz-on, (8749 Zalakaros, Szőlő utca) nyilvántartott belterületi kiszolgáló út egy meghatározott, 100 méteres szakaszának felújítása valósul meg. A beruházás keretében az útfelújításhoz kapcsolódóan az adott szakaszon a vízközmű hálózat rekonstrukciója is megvalósul. 
Az építésre vonatkozó jogszabályok alapján a megrendelőnek az építési beruházás során biztosítania kell a műszaki ellenőri feladatokat ellátó szakember jelenlétét.

A Zalakaros Város Önkormányzat Közbeszerzési Szabályzata értelmében a bruttó 200.000,- Ft értéket meghaladó értékű, de a bruttó 2.000.000,- Ft-ot el nem érő értékű beszerzéseknél az ajánlattételre felhívni tervezett gazdasági szereplőkről, valamint a megküldésre kerülő felhívás tartalmáról a polgármester dönt. A rendelkezés alapján Ajánlattételi Felhívás került kiküldésre az 1. sz. melléklet szerinti gazdasági szereplők részére, a 2 sz. melléklet szerinti tartalommal.
A Felhívásra 3 db árajánlat érkezett a 3. sz melléklet szerinti Bontási Jegyzőkönyvben foglaltak szerint.
Két gazdasági szereplő (ZALA WEST-PLAN Szolgáltató Bt és Czinderi Attila nem adtak semmilyen visszajelzést), egy gazdasági szereplő (Imre András) telefonon, míg egy gazdasági szereplő e-mail útján érdeklődött, de ajánlatot egyikőjük sem nyújtott be.

Határozati javaslat:
Zalakaros Város Önkormányzata Képviselőtestülete
1. Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által, „ZALAKAROS - SZŐLŐ UTCA REKONSTRUKCIÓJA című pályázat keretében műszaki ellenőri feladatok elvégzésére” tárgyú ajánlattételi eljárásban Kiss Barnabás E.V. (8900 Zalaegerszeg, Mérleg tér 32. Tt.8.), KANIZSABER Építőipari Beruházási és Vállalkozási Kft (8800 Nagykanizsa, Ady E u. 50.), és a : ROAD Watch One Kft (8960 Lenti, Tompa M. u. 23) által benyújtott ajánlatokat érvényesnek nyilvánítja. 
2. Nyertes ajánlattevőként a ROAD Watch One Kft (8960 Lenti, Tompa M. u. 23) hirdeti ki nettó 399.000 Ft + 107.730 Ft ÁFA, bruttó 506.730,- Ft, azaz Ötszázhatezer-hétszázharminc 00/100 forint ajánlati árral.
3. Felhatalmazza a Polgármestert a megbízási szerződés aláírására. 
4. [bookmark: _GoBack]A megbízási díj pénzügyi fedezetét nettó 399.000, - Ft összegben a TOP_PLUSZ-1.2.3-21-ZA1-2022-00013 pályázat költségvetése terhére biztosítja.

Határidő:            2. pont - 2023. november 16. 
                3. pont - 2023. november 30.
Felelős:               Novák Ferenc polgármester
Operatív felelős: Illés Gabriella projektmenedzser

Zalakaros 2023. november 16.

								Novák Ferenc 
								 polgármester
